પાસપોર્ટ બનાવવા માટે પડતી મુશ્કેલીના સમાધાન માટે કેન્દ્ર સરકાર પ્રયાસ કરી રહ્યું છે. હવે ઘરે બેઠા તમે મોબાઈલ એપ દ્વારા જ દેશમાં કોઈપણ ખુણેથી પાસપોર્ટ અરજી આપી શકશો અને તમામ પ્રક્રિયા પૂરી કર્યા બાદ પાસપોર્ટ તમારા ઘરે પહોંચી જશે. નરેન્દ્ર મોદી સરકારના ડિજિટલ ઈન્ડિયા કાર્યક્રમ હેઠળ વિદેશ મંત્રાલયે મંગળવારે પાસપોર્ટ સેવા દિવસ પર આ અંગેની જાહેરાત કરી હતી. પાસપોર્ટ બનાવવા માટે કેટલાક દસ્તાવેજોમાં પણ છૂટ આપવામાં આવી છે.